ДГ №167 "Малкият принц“ стартира изпълнението на одобрен проект на Столична община за финансиране по Програма „Спорт за деца и ученици“, насочена към популяризиране на активния и здравословен начин на живот още от най-ранна възраст, на тема „Здраве чрез игри и спорт“, който ще се реализира от 01.08.2025 г. до 21.11.2025 г.

Основната цел на проекта е да създаде условия за по-активно двигателно развитие на децата чрез спорт, забавни физически игри и съвременни подходи, които да ги вдъхновят да се движат, да играят, да спортуват и да се грижат за своето здраве.

В рамките на проекта ще бъдат закупени мобилни детски фитнес уреди, които ще бъдат разположени в двора на детската градина и използвани целогодишно от всички възрастови групи. Те са адаптирани за безопасна употреба от деца и ще превърнат движението в истинско удоволствие!
В дейности по проекта ще бъдат включени както преки участници - 190 деца от 2, 3 и 4 възрастова група в Детска градина №167 "Малкият принц", така и родители.

Проектът предвижда поредица от събития и модули, сред които:

· Образователни игри и викторини на тема здравословен начин на живот;

· Ситуации-дискусии и ролеви игри, свързани със здравето и движението;

· Забавни спортни състезания между децата от всички възрастови групи;

· Участие на семействата в съвместни активности на открито.

Проектът „София спортува“ ни дава възможност не само да подобрим двигателната култура на децата, но и да създадем навици за активност, екипност и грижа за тялото, които ще останат с тях за цял живот.

